CELEX: 32012R1040
Language: fi
Date: 2012-11-07 00:00:00
Title: Neuvoston asetus (EU) N:o 1040/2012, annettu 7 päivänä marraskuuta 2012 , asetuksen (EY) N:o 754/2009 muuttamisesta tiettyjen alusryhmien sulkemiseksi asetuksella (EY) N:o 1342/2008 säädetyn pyyntiponnistusjärjestelmän ulkopuolelle sekä asetusten (EU) N:o 43/2012 ja (EU) N:o 44/2012 muuttamisesta tiettyjen kalastusmahdollisuuksien osalta

9.11.2012   
            
            
               FI
            
            
               Euroopan unionin virallinen lehti
            
            
               L 310/13
            
         NEUVOSTON ASETUS (EU) N:o 1040/2012,
   annettu 7 päivänä marraskuuta 2012,
   asetuksen (EY) N:o 754/2009 muuttamisesta tiettyjen alusryhmien sulkemiseksi asetuksella (EY) N:o 1342/2008 säädetyn pyyntiponnistusjärjestelmän ulkopuolelle sekä asetusten (EU) N:o 43/2012 ja (EU) N:o 44/2012 muuttamisesta tiettyjen kalastusmahdollisuuksien osalta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 43 artiklan 3 kohdan,
   ottaa huomioon Euroopan komission ehdotuksen,
   sekä katsoo seuraavaa:
   
               (1)
            
            
               Irlanninmeren sillikantaa koskeva arviointi vuonna 2011 perustui ainoastaan kehityssuunnan arvioon, ja suurimman sallitun saaliin (TAC) osalta hyväksyttiin alennettu varo-TAC. Tästä kannasta sittemmin vuonna 2012 tehty vertailuarviointi on parantanut arviointimenetelmiä, ja nyt on mahdollista antaa kestävään enimmäistuottoon perustuva saalisennuste. Tieteellis-teknis-taloudellista kalastuskomiteaa (STECF) pyydettiin kommentoimaan tämän kannan kalastusmahdollisuuksien takautuvaa lisäämistä ja selvittämään tällaisen lisäämisen vaikutukset vuotta 2013 koskevaan tieteelliseen lausuntoon. STECF:n lausunnon perusteella vuodelle 2012 asetettujen kalastusmahdollisuuksien lisääminen voidaan hyväksyä edellyttäen, että vuoden 2013 TAC:iin tehdään tarvittava tarkistus kalastuskuolevuuden pitämiseksi kestävällä enimmäistuottotasolla. EU:n alusten käytettävissä olevien, kansainvälisten neuvottelujen alaan tai sopimusten soveltamisalaan kuulumattomien tiettyjen kalakantojen ja kalakantaryhmien kalastusmahdollisuuksien vahvistamisesta vuodeksi 2012 17 päivänä tammikuuta 2012 annettua neuvoston asetusta (EU) N:o 43/2012 (1) olisi muutettava vastaavasti.
            
         
               (2)
            
            
               Ranska on antanut tietoja turskasaaliista kolmella kalastusalueella ja kolmen alusryhmän osalta: seitiä Pohjanmerellä pyytävä pohjatroolareiden ryhmä, seitiä ja syvänmeren lajeja Skotlannin länsipuolella pyytävä pohjatroolareiden ryhmä sekä kummeliturskaa Skotlannin länsipuolella pitkäsiimoilla pyytävien alusten ryhmä. Näiden STECF:n arvioimien tietojen perusteella voidaan vahvistaa, että kyseisten kolmen alusryhmän turskasaaliit poisheitetyt määrät mukaan luettuina eivät ylittäneet 1,5:tä prosenttia kunkin alusryhmän kokonaissaaliista kullakin näistä kolmesta alueesta. Kun lisäksi otetaan huomioon käytössä olevat toimenpiteet, joilla varmistetaan näiden alusryhmien kalastustoiminnan seuranta ja valvonta, ja koska näiden alusryhmien sisällyttäminen pyyntiponnistusjärjestelmään olisi kohtuuton hallinnollinen rasite suhteessa siihen, mikä on niiden kokonaisvaikutus turskakantoihin, on asianmukaista, että nämä kolme alusryhmää suljetaan turskakantoja ja turskakantoja hyödyntävää kalastustoimintaa koskevan pitkän aikavälin suunnitelman vahvistamisesta 18 päivänä joulukuuta 2008 annetussa neuvoston asetuksessa (EY) N:o 1342/2008 (2) säädetyn pyyntiponnistusjärjestelmän ulkopuolelle. Tiettyjen alusryhmien sulkemisesta asetuksen (EY) N:o 1342/2008 III luvussa säädetyn pyyntiponnistusjärjestelmän ulkopuolelle 27 päivänä heinäkuuta 2009 annettua neuvoston asetusta (EY) N:o 754/2009 (3), asetusta (EU) N:o 43/2012 ja EU:n vesillä ja tietyillä EU:n ulkopuolisilla vesillä EU:n alusten käytettävissä olevien, kansainvälisten neuvottelujen alaan tai sopimusten soveltamisalaan kuuluvien tiettyjen kalakantojen ja kalakantaryhmien kalastusmahdollisuuksien vahvistamisesta vuodeksi 2012 17 päivänä tammikuuta 2012 annettua neuvoston asetusta (EU) N:o 44/2012 (4) olisi muutettava vastaavasti.
            
         
               (3)
            
            
               Kansainvälinen merentutkimusneuvosto (ICES) julkaisi lokakuussa 2012 tieteellisen lausunnon harmaaturskakannasta Pohjanmerellä, Skagerrakissa ja Kattegatissa. ICES:n lausunnossa todetaan, että saaliiden ei pitäisi ylittää 101 000:ta tonnia vuonna 2012. Kiintiöiden osalta 75 prosenttia harmaaturskan TACista tällä alueella kuuluu unionin kiintiöön, josta 5 000 tonnia olisi osoitettava Norjalle. Loput unionin kiintiöstä olisi jaettava jäsenvaltioiden kesken.
            
         
               (4)
            
            
               Tässä asetuksessa säädettyjä pyyntirajoituksia olisi sovellettava 1 päivästä tammikuuta 2012 lukuun ottamatta pyyntiponnistusrajoituksia koskevia säännöksiä, joita olisi sovellettava 1 päivästä helmikuuta 2012. Tällainen taannehtiva soveltaminen ei rajoita oikeusvarmuuden ja luottamuksensuojan periaatteiden soveltamista niiden asianomaisten kalastusmahdollisuuksien osalta, joita ei ole vielä käytetty loppuun. Koska saalisrajoitukset vaikuttavat unionin alusten taloudelliseen toimintaan ja kalastuskauden suunnitteluun, tämän asetuksen olisi tultava voimaan välittömästi sen julkaisemisen jälkeen.
            
         
               (5)
            
            
               Asetus (EY) N:o 754/2009, asetus (EU) N:o 43/2012 ja asetus (EU) N:o 44/2012 olisi näin ollen muutettava,
            
         ON HYVÄKSYNYT TÄMÄN ASETUKSEN:
   1 artikla
   Muutokset asetukseen (EY) N:o 754/2009
   Lisätään asetuksen (EY) N:o 754/2009 1 artiklaan alakohdat seuraavasti:
   
               ”j)
            
            
               Ranskan 8 päivänä kesäkuuta 2012 päivätyssä pyynnössä yksilöity Ranskan lipun alla purjehtiva alusryhmä, joka osallistuu seitiä kohdelajinaan pitävään kalastukseen Pohjanmerellä (ICES-alue IV) pohjatrooleilla, joiden silmäkoko on vähintään 100 mm (pyydystyyppi TR1);
            
         
               k)
            
            
               Ranskan 8 päivänä kesäkuuta 2012 päivätyssä pyynnössä yksilöity Ranskan lipun alla purjehtiva alusryhmä, joka osallistuu seitiä ja syvänmeren lajeja kohdelajeinaan pitävään kalastukseen Skotlannin länsipuolella (ICES-alue VI) pohjatrooleilla, joiden silmäkoko on vähintään 100 mm (pyydystyyppi TR1);
            
         
               l)
            
            
               Ranskan 8 päivänä kesäkuuta 2012 päivätyssä pyynnössä yksilöity Ranskan lipun alla purjehtiva alusryhmä, joka osallistuu turskaa kohdelajeinaan pitävään kalastukseen Skotlannin länsipuolella (ICES-alue VI) käyttäen pitkäsiimaa (pyydystyyppi LL).”
            
         2 artikla
   Muutokset asetukseen (EU) N:o 43/2012
   Muutetaan asetuksen (EU) N:o 43/2012 liitteet I ja II A tämän asetuksen liitteen I tekstin mukaisesti.
   3 artikla
   Muutokset asetukseen (EU) N:o 44/2012
   Muutetaan asetuksen (EU) N:o 44/2012 liitteet I A ja II A tämän asetuksen liitteen II tekstin mukaisesti.
   4 artikla
   Voimaantulo
   Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
   Sen liitteessä I olevaa 1 kohtaa ja liitteessä II olevaa 1 kohtaa sovelletaan 1 päivästä tammikuuta 2012.
   Sen 1 artiklaa, liitteessä I olevaa 2 kohtaa ja liitteessä II olevaa 2 kohtaa sovelletaan 1 päivästä helmikuuta 2012.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 7 päivänä marraskuuta 2012.
      
         
            Neuvoston puolesta
         
         
            Puheenjohtaja
         
         A. D. MAVROYIANNIS
      
   
   
      (1)  EUVL L 25, 27.1.2012, s. 1.
   
      (2)  EUVL L 348, 24.12.2008, s. 20.
   
      (3)  EUVL L 214, 19.8.2009, s. 16.
   
      (4)  EUVL L 25, 27.1.2012, s. 55.
   
      LIITE I
      
                  1)
               
               
                  Korvataan asetuksen (EU) N:o 43/2012 liitteessä I olevassa B osassa oleva silliä alueella VIIa koskeva kohta seuraavasti:
                  
                              
                                          ”Laji
                                       
                                       
                                          :
                                       
                                       
                                          Silli
                                          
                                             Clupea harengus
                                          
                                       
                                    
                           
                              
                                          Alue
                                       
                                       
                                          :
                                       
                                       
                                          VIIa (1)
                                          
                                          (HER/07A/MM)
                                       
                                    
                        
                              Irlanti
                           
                           
                              1 374
                           
                           
                              Analyyttinen TAC
                           
                        
                              Yhdistynyt kuningaskunta
                           
                           
                              3 906
                           
                        
                              Unioni
                           
                           
                              5 280
                           
                        
                              TAC
                           
                           
                              5 280
                           
                        
            
                  2)
               
               
                  Korvataan asetuksen (EU) N:o 43/2012 liitteen II A lisäyksessä 1 olevassa taulukossa d oleva Ranskaa (FR) koskeva sarake seuraavasti:
                  ”FR
                  1 057 828
                  34 926
                  0
                  0
                  0
                  302 917
                  0
                  184 354”
               
            
         (1)  Tähän alueeseen ei kuulu alue, joka rajoittuu:
      
                  —
               
               
                  pohjoisessa linjaan 52° 30′ N,
               
            
                  —
               
               
                  etelässä linjaan 52° 00′ N,
               
            
                  —
               
               
                  lännessä Irlannin rannikkoon,
               
            
                  —
               
               
                  idässä Yhdistyneen kuningaskunnan rannikkoon.”
               
            
   
      LIITE II
      
                  1)
               
               
                  Korvataan asetuksen (EU) N:o 44/2012 liitteessä I A oleva harmaaturskaa ja sen kanssa saatuja sivusaaliita alueella IIIa, EU:n vesillä alueilla IIa ja IV koskeva kohta seuraavasti:
                  
                              
                                          ”Laji
                                       
                                       
                                          :
                                       
                                       
                                          Harmaaturska ja sen kanssa saadut sivusaaliit
                                          
                                             Trisopterus esmarki
                                          
                                       
                                    
                           
                              
                                          Alue
                                       
                                       
                                          :
                                       
                                       
                                          IIIa; EU:n vedet alueilla IIa ja IV
                                          (NOP/2A3A4.)
                                       
                                    
                        
                              Tanska
                           
                           
                              70 684 (1)
                              
                           
                           
                              Analyyttinen TAC
                              Asetuksen (EY) N:o 847/96 3 artiklaa ei sovelleta.
                              Asetuksen (EY) N:o 847/96 4 artiklaa ei sovelleta.
                           
                        
                              Saksa
                           
                           
                              14 (1)
                                  (2)
                              
                           
                        
                              Alankomaat
                           
                           
                              52 (1)
                                  (2)
                              
                           
                        
                              Unioni
                           
                           
                              75 750 (1)
                                  (3)
                              
                           
                        
                              TAC
                           
                           
                              Ei sovelleta
                           
                        
            
                  2)
               
               
                  Korvataan asetuksen (EU) N:o 44/2012 liitteen II A lisäyksessä 1 oleva Ranskaa (FR) koskeva sarake seuraavasti:
                  ”FR
                  533 451
                  6 496 811
                  101 316
                  0
                  1 202 818
                  342 579
                  4 338 315
                  125 141”
               
            
         (1)  Vähintään 95 prosenttia kiintiöön luetusta puretusta saaliista on oltava harmaaturskaa. Sivusaaliina saadut koljat ja valkoturskat luetaan kiintiöstä jäljelle jäävään 5 prosenttiin.
      
         (2)  Kiintiöön saa pyytää vain EU:n vesillä ICES-alueilla IIa, IIIa ja IV.
      
         (3)  Josta 5 000 tonnia osoitetaan Norjalle.”